text: Sommerhus brændt i Billund
  11 februar 2011 kl. 08.45
  Et af de nye sommerhuse i Lalandia-udstykningen på Hyllestien i Billund brændte i nat.
  Ilden var gået gennem taget, da brandvæsenet blev tilkaldt 03.14. Huset var ikke beboet.
  Det blevet stærkt beskadiget.
  Branden er opstået i køkkenet. Muligvis har en tændt el-keddel udløst branden.
  Sommerhusene i Lalandia bruges hovedsagelig til udlejning. Blandt ejerne er statsminister Lars Løkke Rasmussen (V).
  